kardosdrur/scandi-wiki huggingface dataset:
N.F. Ravn

Niels Frederik Ravn (18. juni 1826 – 12. juni 1910), dansk politiker og minister.

Født i København, søn af lærredshandler Stephen Ravn og hustru Marie, født Bünge. Folketingsmand for Københavns 8. Kreds 1873-1900

N.F. Ravn havde flere ministerposter fra 1873 til 1900

Marineminister i Ministeriet Holstein-Holsteinborg i perioden 21. maj 1873 til 14. juli 1874.
Marineminister i Ministeriet Fonnesbech i perioden 14. juli 1874 til 11. juni 1875.
Krigsminister i Ministeriet Fonnesbech i perioden 14. juli 1874 til 26. august 1874.
Krigsminister i Ministeriet Estrup i perioden 1. april 1881 til 12. september 1884.
Marineminister i Ministeriet Estrup i perioden 12. september 1884 til 7. august 1894.
Marineminister i Ministeriet Reedtz-Thott i perioden 7. august 1894 til 23. maj 1897.
Udenrigsminister og Marineminister i Ministeriet Hørring i perioden 23. maj 1897 til 27. april 1900.

Kilder 
 Dansk biografisk Lexikon – side 545-547
 www.sadolins.com

Eksterne henvisninger 
 

Udenrigsministre fra Danmark
Krigsministre fra Danmark
Marineministre fra Danmark
Folketingsmedlemmer i 1870'erne
Folketingsmedlemmer i 1880'erne
Folketingsmedlemmer i 1890'erne
Folketingsmedlemmer i 1900'erne
Folketingsmedlemmer fra Højre (1881-1915)
Admiraler fra Danmark
Personer fra København
Storkors af Dannebrog
Personer i Kraks Blå Bog (afdøde)
Personer i Dansk Biografisk Leksikon
Eclipse (program)

Eclipse er en open source-forening, der primært formidler et udviklingsmiljø (Eclipse IDE), der oprindeligt er udviklet med henblik på programmeringssproget Java. Eclipse-udviklingsmiljøet kan udvides via plug-ins med andre værktøjer, som både kan være open source (gratis) eller fra forskellige firmaer, som kan kræve penge for licenser.

Borland, IBM, MERANT, QNX Software Systems, Rational Software, Red Hat, SuSE, TogetherSoft og Webgain dannede den oprindelige eclipse.org's Board of Stewards i november 2001.

Ekstern henvisning 

 Foreningens hjemmeside 

Udviklingsværktøjer
Javaprogrammering
Rødtotterne og Tyrannos

Rødtotterne og Tyrannos er en dansk familiefilm fra 1988, skrevet af Marie Louise Lefévre og instrueret af Svend Johansen.

Medvirkende 
 Michael Kastberg
 Trine Vildbæk Hansen
 Line Kruse
 Helle Fagralid
 Karen-Lise Mynster
 Kirsten Lehfeldt
 Peter Hesse Overgaard
 Kirsten Olesen
 Peter Schrøder
 Lisbet Dahl
 Henrik Koefoed

Eksterne henvisninger 
 

Danske film fra 1988
Familiefilm fra Danmark
Time out

Time out er en dansk film fra 1988, skrevet og instrueret af Jon Bang Carlsen.

Handling 
Drama om en ung dansker der er rejst til Amerika for at finde den far som han knap kan huske. I New Mexico træffer han datteren af en politisk-religiøs fanatiker som driver en "overlevelsesskole". Den unge dansker er interesseret i pigen og lader sig optage på skolen. Senere kommer det dog til et voldeligt opgør med fanatikeren. Men var denne mand i virkeligheden danskerens far?

Medvirkende 
 Allan Olsen
 Patricia Arquette
 Nina van Pallandt
 Kirsten Olesen
 Nonny Sand
 Lars Bom

Referencer

Eksterne henvisninger 
 

Danske film fra 1988
Dramafilm fra Danmark
Film instrueret af Jon Bang Carlsen
Else Petersen

Else Elisabeth Egede Petersen (26. april 1910 i København – 28. august 2002) var en dansk skuespillerinde.

Hun blev uddannet fra Dagmarteatrets elevskole i 1931. Gennembruddet kom sent, nemlig på Aveny Teatret, hvor hun spillede med i Arsenik og gamle kniplinger. I 1930'erne fik hun mindre roller på Betty Nansen Teatret, Odense Teater og Frederiksberg Teater.

På film optrådte hun i en lang række mindre, men betydningsfulde roller.

Filmografi 

 Flådens blå matroser – 1937
 En ganske almindelig pige – 1940
 Wienerbarnet – 1941
 Tyrannens fald – 1942
 Ballade i Nyhavn – 1942
 Mordets melodi – 1944
 Den gamle mølle på Mols – 1953
 Bruden fra Dragstrup – 1955
 Kristiane af Marstal – 1956
 Der var engang en gade – 1957
 Tre piger fra Jylland – 1957
 Baronessen fra benzintanken – 1960
 Nyhavns glade gutter – 1967
 Dyrlægens plejebørn – 1968
 Jeg - en kvinde 2 – 1968
 Soldaterkammerater på bjørnetjeneste – 1968
 Det var en lørdag aften – 1968
 Mig og min lillebror og storsmuglerne – 1968
 Farlig sommer – 1969
 Mig og min lillebror og Bølle – 1969
 I Tyrens tegn – 1974
 Per – 1975
 Affæren i Mølleby – 1976
 Brand-Børge rykker ud – 1976
 I Løvens tegn – 1976
 Agent 69 Jensen i Skorpionens tegn – 1977
 Hør, var der ikke en som lo? – 1978
 Agent 69 Jensen i Skyttens tegn – 1978
 Lille spejl – 1978
 Rend mig i traditionerne – 1979
 Øjeblikket – 1980
 Belladonna – 1981
 Henover Midten – 1982
 Midt om natten – 1984
 Den kroniske uskyld – 1985
 Ofelia kommer til byen – 1985
 Flamberede hjerter – 1986
 Barndommens gade – 1986
 Babettes gæstebud – 1987
 Sidste akt – 1987
 Christian – 1989
 Dansen med Regitze – 1989
 Casanova – 1990
 Camping – 1990
 Europa – 1991
 Sort høst – 1993
 Riget I – 1994

Eksterne henvisninger 
 
 

Skuespillere fra Danmark
Personer fra København
Theo Angelopoulos

Theodoros Angelopoulos (gr. Θόδωρος Αγγελόπουλος) (17. april 1935 – 24. januar 2012) var en internationalt anerkendt, prisvindende græsk filminstruktør, filmmager og filmproducer.

Filmografi 
 Broadcast (I Ekpombi) (1968)
 Reconstruction (Anaparastasis) (1970)
 Days of 36 (Meres tou 36) (1972)
 Skuespillernes rejse (O Thiassos) (1975)
 Jægerne (I Kinighi) (1977)
 Alexander the Great (O Megalexandros) (1980)
 Athens (Athina, epistrofi stin Akropoli) (1983)
 Voyage to Cythera (Taxidi stin Kythera) (1984)
 Biavleren (O Melissokomos) (1986)
 Landscape in the Mist (Topio stin Omichli) (1988)
 The Suspended Step of the Stork (To Meteoro Vima tou Pelargou) (1991)
 Odysseus' blik (To Vlemma tou Odyssea) (1995)
 Evigheden og en dag (Mia aiwniothta kai mia mera) (1998)
 Trilogy: The Weeping Meadow (Trilogia I: To Livadi pou dakryzei) (2004)

 Bidrag til Chacun son cinéma: Trois Minutes (2007)

Eksterne henvisninger 
 

Filminstruktører fra Grækenland
Personer fra Athen
Aphex Twin

Richard David James, kendt under kunsternavnet Aphex Twin (født 18. august 1971 i Limerick, Irland), er en britisk musikkunstner, som producerer elektronisk musik. Under flere forskellige pseudonymer, hvoraf Aphex Twin er det mest kendte, har James udgivet elektronisk musik siden 1991, bl.a. gennem sit eget pladeselskab Rephlex Records. Hans musik er beskrevet med genrebetegnelser som ambient, IDM, acid, jungle og techno.

Richard David James vokser op i den lille by Redruth, som ligger i Cornwall – tidligere midtpunkt for Englands tinindustri, men nu den mest forarmede region i landet. Her er der ikke mange muligheder for unge mennesker, og det er faktisk ud af kedsomhed, at RDJ begynder at producere musik. Dette udkantsområde er en del af en nærmest mytologisk fortælling om RDJ og hans gennembrud på det internationale musikmarked i løbet af 1990erne. Som barn underholdte James sig selv med at fraskille og sammensætte komponenter fra båndoptagere. Han morede sig med at "præparere" familiens klaver ved at indsætte diverse objekter mellem strengene og hamrene.

I 1991 udgav RDJ sin første EP, Analogue Bubblebath. Efterfølgende udgav han albummet Selected Ambient Works 85-92.

Efter flere års pause udgav han i 2014 albummet Syro, som han vandt en Grammy for (Best Dance/Electronic Album). RDJs musik forbindes især med genrebetegnelser som ambient, IDM, acid, jungle og techno.

Referencer

Eksterne henvisninger 

 

Musikere fra Irland
Elektroniske musikere
 
Musikere fra TVT Records
Malé

Malé (dhivehi: މާލެ) er hovedstad i republikken Maldiverne. Byen, der har  indbyggere, ligger på Malé Island i Kaafu Atollerne. Selvom Malé geografisk ligger i Kaafu Atollerne, hører den ikke administrativt til atollerne. Der er en havn på øen, mens lufthavnen ligger på den nærliggende ø Hulhule Island. Øen er centrum for al kommerciel aktivitet i landet.

Øen er meget bebygget og byen fylder næsten hele øens landareal.

Byen er delt op i fire dele Henveiru, Galolhu, Mafannu og Machangoli.

Den 26. december 2004 skete en af de dødeligste katastrofer i moderne historie, da jordskælvet i det Indiske Ocean ramte vestkysten af Sumatra. Jordskælvet og den efterfølgende tsunami dræbte op imod 220.000 mennesker. To tredjedele af Malé blev oversvømmet af flodbølgen.

Referencer 

Maldiverne
BDE

BDE, akronymet kan have flere betydninger:
 Business Development Engineer – tværfaglig ingeniøruddanelse.
 deca-BDE – bromerede flammehæmmer.
 Borland Database Engine – EDB program.
 Brigade – militær forkortelse for brigade..
Business Development Engineer

Business Development Engineer, (BDE), uddannelsen blev oprette i 1999 ved Handels- & Ingeniørhøjskolen (HIH) i Herning, og er en tværfaglig ingeniøruddannelse med sigte på forretningsskabelse gennem udvikling af nye produkter og forretningsideer samt varetagelse af de funktioner, der knytter sig til forretnings- og produktudviklingsfunktionen. 

Uddannelsen integrerer naturvidenskabelige og tekniske fag med ledelse, motivation, sourcing, økonomi, markedsføring, design og personlig udvikling.

Uddannelsens varighed er 4½ år, hvoraf de første tre år er basis medens sidste halvandet år er en specialiseringsdel med ingeniørpraktik, udlandsophold som praktikant, trainee eller studerende, specialestudie og afgangsspeciale.

Eksterne henvisninger
 BDE-foreningens hjemmeside
Handels- & Ingeniørhøjskolen’s hjemmeside 

Erhvervsliv
Mellemlange videregående uddannelser i Danmark
Centraleuropa

Centraleuropa eller Mellemeuropa omfatter et ikke veldefineret område i Europa, og kan opgøres på flere måder.

Sprogligt er Centraleuropa det område, hvor tysk, polsk, tjekkisk og ungarsk har spillet hovedrollen.

Lægges grænserne efter landskabselementer, kan man bruge Østersøen, Rhinen og Alperne (evt. Po) mod hhv. nord, vest og syd, mens østgrænsen er mere uklar.

Opgjort i nutidige stater, kan Centraleuropa omfatte Liechtenstein, Polen, Schweiz, Slovakiet, Slovenien, Tjekkiet, Tyskland, Ungarn og Østrig, men også Kroatien, Luxembourg og Rumænien medregnes undertiden – ligesom dele af andre lande.

Se også 
 Europa
 Vesteuropa
 Sydeuropa
 Nordeuropa
 Østeuropa

Eksterne henvisninger
Vestamager

Vestamager kan betegne:

 Vestamager (inddæmning) – et inddæmmet område af Kalveboderne (også kendt som Kalvebod Fælled)
 Vestamager (bydel 2002-2007) – en tidligere bydel i Københavns Kommune
 Vestamager (Tårnby Kommune) – områdebetegnelse for det vestlige nabolag i Tårnby Kommune
 Vestamager Idrætsanlæg - idrætsområde på Vestamager i Tårnby Kommune
 Vestamager Station – en metrostation

Se også 
 Amager Vest - fra 2007
Pariserkommunen

Pariserkommunen var det revolutionære folkestyre, som blev oprettet i Paris i protest mod regeringen i slutningen af Den fransk-preussiske krig. Kommunen blev oprettet den 18. marts og eksisterede i 71 dage til den 28. maj 1871. Pariserkommunen af 1871 byggede blandt andet på anarkistiske og socialistiske ideer.

Baggrund 
I den parisiske arbejderklasse havde der længe ulmet en social og politisk utilfredshed og kravet om en demokratisk republik. Et særligt krav var, at Paris som de andre kommuner i Frankrig skulle have sit folkevalgte bystyre. Det ønskede regeringen ikke, da den forudså, det ville føre til et arbejderdomineret venstreorienteret byråd. Der var en tidligere Pariserkommune i 1792 under den Franske Revolution.

Efter fire måneders preussisk belejring søgte den franske regering våbenstilstand. Tyskerne krævede en sejrsmarch gennem Paris, hvilket skabte vrede i befolkningen. Det mobiliserede den borgervæbning, som havde været aktiv i forsvaret mod preusserne, og som var ledet af folkevalgte officerer ofte med socialistiske eller anarkistiske holdninger. En centralkomité blev dannet for at samle modstanden mod såvel tyskerne som dem, der ville genindføre kejserdømmet.

Adolphe Thiers, der var leder af en provisorisk regering, frygtede, at centralkomiteen, som havde bemægtiget sig et stort våbenarsenal, ville provokere de tyske belejrere til et ødelæggende artilleriangreb på byen. Samtidig var han og hans regering nervøs for, at pariserne ville være en trussel mod den herskende orden.

Kilde

Henvisninger 
 Pariserkommunen 1871  Links til artikler, sites, billeder mm. (på Modkraft.dk)

Se også 
 Om Baron Haussmann, byplanlæggeren Georges Eugène Haussmann

Paris' historie
Frankrigs revolutioner
Ulan Bator

Ulan Bator eller Ulaanbaatar er hovedstad i Mongoliet. Byen har  indbyggere og ligger ved Tuulfloden, en biflod til Selengafloden, i en dal ved foden af bjerget Bogda Uul.

Historie 
Byen blev grundlagt i 1639. Ulan Bator, på det tidspunkt Urga, var oprindeligt placeret ved det buddhistiske kloster Da Khuree ca. 400 km fra det nuværende Ulaanbaator i Arhangayprovinsen og var sæde for den første Jebtsundamba, Zanabazar. Byen blev ofte flyttet til forskellige steder langs Selenga, Orhon og Tuul-floderne, inden den fik sin nuværende placering i slutningen af det 18. århundrede. Byen voksede som et handelscentrum for tehandelen mellem Rusland og Kina i 1860'erne. Mongoliet erklærede sin uafhængighed, da Qing-dynastiet kollapsede i 1911, og byen blev hovedstad i det nydannede Mongoliet i 1924.

Økonomi 
De største selskaber og konglomerater i Mongoliet har næsten allesammen hovedkvartar i Ulan Bator. Blandt landets store selskaber er MCS Group, Gatsuurt LLC, Genco, MAK, Altai Trading, Tavan Bogd Group, Mobicom Corporation, Bodi, Shunkhlai, Monnis og Petrovis.

I 2017 var der 5 dollarmilliardære og 90 multimillionærer med en formue på mere end 10 mio. dollars.

Uddannelse 
Ulan Bator har seks store universteter:
 National University of Mongolia
 Mongolian University of Science and Technology
 Mongolian State University of Agriculture
 Mongolian National University of Medical Sciences
 Mongolian State University of Education
 Mongolian University of Art and Culture

Kultur 
Byen rummer en række museer, heriblandt Mongoliets Nationalmuseum og Mongoliets Naturhistoriske Museum, som bl.a. har fossiler fra dinosaure og meteoriter som er fundet i Mongoliet.

Notable personer 
 Asashōryū Akinori
 Hakuhō Shō
 Harumafuji Kōhei
 The Hu, metal folkrockband
 Mungonzazal Janshindulam
 Nambaryn Enkhbayar
 Nomin Bold
 Sanjaasurengiin Zorig

Referencer

Eksterne henvisninger 

 
Mongoliets geografi
Etableret i 1639
Provinser i Mongoliet
Forlev Spejdercenter

Forlev Spejdercenter er et tværkorpsligt spejdercenter der ligger i Illerup Ådal ca. 4 km nordvest for Skanderborg.

Centret råder over ca. 27 tønder land med bakker, skov, eng, sø og å. På området er placeret omkring 15 større og mindre bygninger, der omfatter værksted, smedje, bageri, klatrevæg, samt Tutten – en større opholdbygning. Centrets bygninger er kendetegnet ved, at alle (pånær to oprindelige huse) er bygget fra grunden af spejdere, der har deltaget i lejre og kurser på centret.

Spejdercenteret blev etableret i 1968 ved Ravnsø, men flyttede i 1977 til den nuværende placering i Forlev

Forlev Spejdercenter arrangerer en række kurser og lejre i løbet af året for alle slags spejdere. I perioder, hvor der ikke er arrangementer lejes faciliteterne ud.

Ekstern henvisning 
 Forlev Spejdercenters hjemmeside 

Spejdercentre
Etableret i 1968
Bygninger, konstruktioner og anlæg i Skanderborg Kommune
Tonny Ahm

Tonny Kristine Ahm f. Olsen (21. september 1914 i Ordrup – 7. april 1993) var en dansk badmintonspiller fra Gentofte Badminton Klub, som vandt 26 danske mesterskaber mellem 1935 og 1957. Hun vandt desuden talrige internationale mesterskaber, herunder 11 All England-mesterskaber.

Eksterne henvisninger 
 

Badmintonspillere fra Danmark
Personer fra Ordrup
Jotunheimen

Jotunheimen er Norges og Nordeuropas største fjeldområde. Her ligger de højeste fjelde i Nordeuropa, Galdhøpiggen og Glittertind. 

Totalt har området over 80 fjeldtoppe på over 2.000 meter. 

Jotunheimen er en del af Kjølen og ligger i Innlandet og Vestland fylker, mellem Sognefjeldet i vest, Valdres i syd og Gudbrandsdalen i øst. 

I 1980 blev Jotunheimen nationalpark oprettet.

Jotunheimen er et populært vandreområde med et godt udbygget net af hytter og mange afmærkede stier. 

Den mest populære rute i Jotunheimen er turen over Besseggen, som går mellem Gjende og Bessvatnet.

Navnet Jotunheimen, tidligere Jøtunheimen, blev først taget i brug af Aasmund Olavsson Vinje, som vandrede meget i området 1860'erne. Navnet er inspireret af nordisk mytologi, hvor Jotunheim (også kaldet Udgård) er "jætternes hjem".

Området omtaltes på et tidligere tidspunkt også som Jotunfjeldene. Navnet blev givet af fjeldpionererne Christian Peder Bianco Boeck og Baltazar Mathias Keilhau, som udforskede området i 1820.

Eksterne henvisninger 

 
Landskap i Norge
Bjerge i Innlandet
Bjerge i Vestland
Dave Sim

Dave Sim (født 17. maj 1956) er en canadisk tegneserietegner, der har tjent sin plads i tegneseriehistorien ved at udgive den længste selv-udgivne tegneserie nogensinde og den længste engelsksprogede tegneserie skrevet af en enkelt person med samme tegnere (Sim har tegnet den selv med Gerhard som assistent). Tegneserien, der hed Cerebus, tog Sim ca. 27 år at lave (fra 1977 til 2004), hvorefter den bestod af 6000 sider udgivet i 300 hæfter. Den japanske serie Lone Wolf and Cub af Kasuo Koike og Goseki Kojimi er dog på 9000 sider og holder derfor verdensrekorden for længste tegneserie lavet af ét team.

Paradoksalt nok startede Sims serie som en parodi på Conan Barbaren, der for længst var stoppet som tegneserie, da historien om jordsvinet Cerebus nåede til sin ende. Sim har også udgivet en bog om selvudgivelse af tegneserie; et felt han har særlig erfaring i. På intet tidspunkt i alle årene lod Sim tegneseriesyndikaterne få fingre i hans serie. I stedet stiftede han selv selskabet Aardvark-Vanaheim til udgivelse af serien.

Eksterne henvisninger 

 Lambiek Comiclopedia om Dave Sim 

Tegneserietegnere
Tegneserieforfattere fra Canada
Canadiere i 1900-tallet
Canadiere i 2000-tallet
Wankel

Wankel, kan have flere betydninger:
 Charles Wankel – nutidig amerikansk doktor i Business Administation, professor og fagbogsforfatter om bl.a. ledelse.
 Felix Wankel – opfinder og konstruktør af wankelmotoren.
 Wankelmotor – forbrændingsmotor hvor stemplerne er erstattet af en rotor.
Urgermansk

Urgermansk eller protogermansk, undertiden også fællesgermansk er sprogstadiet i de germanske sprog i tiden mellem før 1000 f.Kr. til omtrent 200 e.Kr. I hvert fald var adskillelsen fra proto-indoeuropæisk fuldendt omkring 500 f.Kr. — se Comrie et al. kap. 2. Om man så kan kalde en periode på 1200 år et stadium er så en anden sag. Selvfølgelig udviklede sproget og dets dialekter sig i løbet af den tid.

Der eksisterer ingen skriftlige kilder nedskrevet på dette sprog, og alle ord er rekonstruktioner baseret på lingvistiske studier af beslægtede sprog. For en kort gennemgang af sprogets struktur anbefales appendiksen i Voyles, skønt han ellers beskæftiger sig (meget grundigt) med de gamle germanske sprog hvert for sig.

I det danske sprogs udvikling betegner det altså perioden imellem Protoindoeuropæisk og Urnordisk.

Alle de germanske sprog er udviklet fra protogermansk.

Urhjemmet 
Man kan adrig være sikker på, hvor et sprogsamfunds oprindelige tilholdssted lå, men i det urgermanske tilfælde er man nogenlunde enig om, at det drejer sig om det sydlige Skandinavien og de nærmestliggende nordtyske områder.

Det urgermanske ordforråd 
Det er sikkert nok at germanerne traf på allerede derboende folk, da de bosatte sig i deres hjørne af Nordeuropa. En tredjedel af det fællesgermanske ordforråd er ikke af indo-europæisk oprindelse. Dette stemmer meget godt med, at germanerne slog sig ned blandt de ukendte folk, som var der før og overtog en mængde låneord. Om disses sprogs struktur kan i øvrigt intet andet siges end det negative, at mange ord i det germanske ordforråd kun forefindes der og ikke i de andre indo-europæiske grene, undtagen som låneord, f.eks. fransk bateau, båd, som er et germansk låneord.

Et eksempel på et rekonstrueret urgermansk ord er "*aluþ", der er en forløber for det danske ord for øl og det oldengelske "ealo"
der bliver til det middelengelske "ale".

Noter

Kilder 
 
 

Germanske sprog
Acrivastin

Acrivastin er et antihistamin, dvs. det modvirker virkningen af histamin og anvendes derfor mod allergi.

Produkter 
I Danmark forhandles Acrivastin i produkterne:
 Benadryl (Pfizer, 8 mg)
 Duact (GSK, 8 mg, i kombination med pseudoefedrin)

Eksterne henvisninger 
Læs mere om medicin, der indeholder Acrivastin på medicin.dk
 Benadryl
 Duact
 Acrivastins kemi (compound summary). PubChem, National Library of Medicine.

Antihistaminer
Dusjanbe

Dusjanbe eller Dushanbe (tadsjikisk og , persisk (bogstaveligt talt mandag) دوشنبه) er hovedstaden i Tadsjikistan. Byen har indbyggere. Navnet er afledt af det persiske ord for mandag (du ~ "to" + shamba eller shanbe ~ "dag", direkte oversat: "dag to") og henviser til, at Dusjanbe var et populært mandagsmarkedssted. I tidsrummet 1929–1961 var byens officielle navn Stalinbad.

I byen findes et universitet samt det tadsjikiske videnskabernes akademi. Byen ligger cirka 800 meter over havet i Gissardalen sydvest for Alai-bjergkæden. Gennem byen flyder floden Dusjanbinka. Indbyggerne består af 83,4 % tadjiker, 9,1 % uzbekere, 5,1 % russere og 2,4 % øvrige nationaliteter.

Seværdigheder 
 Dusjanbe internationale lufthavn
 Tadsjikistans nationalmuseum
 Ismail Samani-monumentet
 Dusjanbe-synagogen
 Etnografisk museum
 Vahdat-paladset

Venskabsbyer 
Dusjanbe har nu 10 venskabsbyer.
  Teheran, Iran
  Moskva, Rusland
  Sankt Petersborg, Rusland
  Akhisar, Tyrkiet 
  Boulder, USA
  Klagenfurt, Østrig
  Ankara, Tyrkiet
  Lahore, Pakistan
  Sana'a, Yemen 
  Lusaka, Zambia

Referencer 

Byer i Tadsjikistan
Cetirizin

Cetirizin er et ikke-sløvende antihistamin, der virker længere end andre håndkøbsantihistaminer som acrivastin. Cetirizin er den primære metabolit af antihistaminet og det angstdæmpende hydroxyzin.

Da cetirizin indeholder et stereocenter, findes der to enantiomerer af stoffet. Den aktive R-enantiomer markedsføres i ren form som levocetirizin.

Produktliste 
 Alnok
 Benaday
 Vialerg

Referencer 

Antihistaminer
Cyclizin

Cyclizin er et sløvende antihistamin og antikolinergikum, der anvendes mod allergi og søsyge, samt rekreativt.

Ophav 
Cyclizin er en kemisk struktur om diphenhydramin.

Farmakologi 
Cyclizin er en histamin-antagonist og antagoniserer muskarinære acetylkolinreceptorer. Den første virkningsmodalitet afhjælper allergi, men den sidste modvirker kvalme og fremkalder træthed.

Misbrug 
Indtagelse af høje doser Cyclizin kan fremkalde et kemisk delirium, der minder om en atropin-overdosis. Misbrugspotentialet er meget lavt, da et meget lille fåtal af dem, som prøver det, bryder sig om rusen, der bl.a. er præget af uhyggeligt livagtige hallucinationer (både visuelle og auditive), samt bølgende synsforstyrrelser.

Produkter 
Du kan læse mere om cyclizin (under produktnavnet Marzine® (Pfizer,50 mg)) på 
medicinhåndbogen.dk

Lægemidler tilhørende respirationsorganer
Antihistaminer